**Az összefüggő nyári gyakorlat dokumentálása, a munkanapló vezetése**

Minden tanulónak egy foglalkozási naplóban, azaz egy munkanaplóban kell vezetnie a gyakorlati feladatok elvégzését. Ehhez egy sablonfájlt készítettünk, a fájl letölthető a honlapunkról (BORONKAYSOKNAK → ÖSSZEFÜGGŐ NYÁRI SZAKMAI

GYAKORLAT → Munkanaplo sablon.docx):

* a nyitólapon szerepeljen a tanuló neve és osztálya;
* szerepeljen a gyakorlat kezdő- és befejező napja;
* valamint a munkahely adatai, a tanulóval foglalkozó személy neve és elérhetősége.

Ezen dokumentumban pontosan kell vezetni a napi elvégzett feladatokat, a gyakorlatot irányító személy pedig az elvégzést igazolja és értékeli. A nap elvégzett munkafeladatai, valamint az elvégzéséhez szükséges új ismeretek rövid leírása, esetleg tanulságok és értékelések megfogalmazása minden napon új oldalra kerüljön. Az elektronikus vezetés lehetővé teszi rajzok, dokumentációk beillesztését is. A naplót ki kell nyomtatni, s aláíratni.

A gyakorlat elvégzését követően pedig a gazdálkodó vezetőjének igazolását is kérjük tanulónk gyakorlat alatti magatartásáról és munkához való viszonyulásáról. Az igazolólapon a gyakorlat befejezésekor egy végleges érdemjeggyel kell értékelni az elvégzett munkát.

**A gyakorlat teljesítésének igazolása**

A tanuló a gyakorlat befejezését követően eljuttatja a munkanaplóját, valamint az aláírt és lepecsételt igazolását az osztályfőnökének, s ő továbbítja azt az iskola titkárságára.

Vác, 2024. január 16.